
ประกาศเทศบาลตำบลยุโป

เรื่อง ระบบการป้องกันและการตรวจสอบเพื่อป้องกันการละเว้นการปฏิบัติหน้าที่
ในภารกิจหลักและภารกิจสนับสนุนของเทศบาลตำบลยุโป
ตามที่รัฐบาลได้มีมาตรการเน้นหนักเกี่ยวกับการป้องกันการทุจริตและประพฤติมิชอบในภาคราชการและเสริมสร้างประสิทธิภาพในการปฏิบัติหน้าที่  รวมทั้งปฏิรูประบบบริหารราชการโดยการปรับปรุงคุณภาพพนักงานเทศบาลในการทำงานโดยเน้นผลงาน  การมีคุณภาพ  ความซื่อสัตย์สุจริต  การมีจิตสำนึกในการให้บริการประชาชน  ประกอบกับพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542                  (แก้ไขเพิ่มเติม พ.ศ.2550 และ ฉบับที่ 2 พ.ศ. 2554) "ทุจริตต่อหน้าที่" หมายความว่า ปฏิบัติหรือละเว้นการปฏิบัติอย่างใดในตำแหน่งหรือหน้าที่  หรือปฏิบัติหรือละเว้นการปฏิบัติอย่างใดในพฤติการณ์ที่อาจทำให้ผู้อื่นเชื่อว่ามีตำแหน่งหรือหน้าที่ทั้งที่ตนมิได้มีตำแหน่งหรือหน้าที่นั้น  หรือใช้อำนาจในตำแหน่งหรือหน้าที่  ทั้งนี้  เพื่อแสวงหาประโยชน์ที่มิควรได้โดยชอบสำหรับตนเองหรือผู้อื่น
เพื่อเป็นการสร้างระบบการป้องกันและการตรวจสอบเพื่อป้องกันการละเว้นการปฏิบัติหน้าที่ในภารกิจหลักและภารกิจสนับสนุน ของเทศบาลตำบลยุโปเป็นไปตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับวินัยและการรักษาวินัย พ.ศ.2558  

ข้อ 3  พนักงานเทศบาลต้องปฏิบัติหน้าที่ราชการด้วยความซื่อสัตย์สุจริตและเที่ยงธรรม 
ห้ามมิให้อาศัยหรือยอมให้ผู้อื่นอาศัยอำนาจหน้าที่ราชการของตน  ไม่ว่าจะโดยทางตรงหรือทางอ้อมหาประโยชน์            ให้แก่ ตนเองหรือผู้อื่น


การปฏิบัติหรือละเว้นการปฏิบัติหน้าที่ราชการโดยมิชอบเพื่อให้ตนเองหรือผู้อื่นได้ประโยชน์ที่  มิควรได้เป็นการทุจริตต่อหน้าที่ราชการและเป็นความผิดวินัยอย่างร้ายแรง

ข้อ 4  พนักงานเทศบาลต้องตั้งใจปฏิบัติหน้าที่ราชการให้เกิดผลดีหรือความก้าวหน้าแก่ราชการ

ข้อ 5  พนักงานเทศบาลต้องปฏิบัติหน้าที่ราชการด้วยความอุตสาหะ  เอาใจใส่ ระมัดระวังรักษา      ประโยชน์ของทางราชการ และต้องไม่ประมาทเลินเล่อในหน้าที่ราชการ 
        
การประมาทเลินเล่อในหน้าที่ราชการ  อันเป็นเหตุให้เสียหายแก่ราชการอย่างร้ายแรง  เป็นความผิดวินัยอย่างร้ายแรง

ข้อ 6  พนักงานเทศบาลต้องปฏิบัติหน้าที่ราชการให้เป็นไปตามกฎหมาย  ระเบียบของทางราชการ  
มติคณะรัฐมนตรี และนโยบายของรัฐบาลโดยไม่ให้เสียหายแก่ราชการ

การปฏิบัติหน้าที่ราชการโดยจงใจไม่ปฏิบัติตามกฎหมาย ระเบียบของทางราชการ มติคณะรัฐมนตรี               หรือนโยบายของรัฐบาล  อันเป็นเหตุให้เสียหายแก่ราชการอย่างร้ายแรง เป็นความผิดวินัยอย่างร้ายแรง

ข้อ 14  พนักงานเทศบาลต้องสุภาพเรียบร้อย รักษาความสามัคคี และไม่กระทำการอย่างใดที่เป็นการ              กลั่นแกล้งกัน  และต้องช่วยเหลือกันในการปฏิบัติราชการระหว่างพนักงานเทศบาลด้วยกันและผู้ร่วมปฏิบัติราชการ

ข้อ 15  พนักงานเทศบาล ต้องต้อนรับ ให้ความสะดวก ให้ความเป็นธรรม และให้การสงเคราะห์                       แก่ประชาชนผู้ติดต่อราชการเกี่ยวกับหน้าที่ของตนโดยไม่ชักช้า และด้วยความสุภาพเรียบร้อย  ห้ามมิให้ดูหมิ่น                    เหยียดหยาม กดขี่ หรือข่มเหงประชาชนผู้ติดต่อราชการ

การดูหมิ่น เหยียดหยาม กดขี่ หรือข่มเหงประชาชนผู้ติดต่อราชการอย่างร้ายแรง  เป็นความผิดวินัย             อย่างร้ายแรง
/ข้อ 16  พนักงาน

ข้อ 16  พนักงานเทศบาลต้องไม่กระทำการหรือยอมให้ผู้อื่นกระทำการหาผลประโยชน์อันอาจทำให้               เสียความเที่ยงธรรมหรือเสื่อมเสียเกียรติศักดิ์ของตำแหน่งหน้าที่ราชการของตน

ข้อ 17  พนักงานเทศบาลต้องไม่เป็นกรรมการผู้จัดการ  หรือผู้จัดการ  หรือดำรงตำแหน่งอื่นใดที่มี              ลักษณะงานคล้ายคลึงกันนั้นในห้างหุ้นส่วนหรือบริษัท

ข้อ 19  พนักงานเทศบาลต้องรักษาชื่อเสียงของตน และรักษาเกียรติศักดิ์ของตำแหน่งหน้าที่ราชการของตนมิให้เสื่อมเสีย  โดยไม่กระทำการใด ๆ  อันได้ชื่อว่าเป็นผู้ประพฤติชั่ว

หากพนักงานเทศบาลผู้ใดกระทำผิดวินัยฐานทุจริตก็จะต้องถูกลงโทษไล่ออกสถานเดียว  รวมทั้งอาจจำคุก           และยึดทรัพย์  
ดังนั้น  ขอให้พนักงานเทศบาลทุกคนควรพึงละเว้นการทุจริตต่อหน้าที่ราชการโดยเห็นแก่ประโยชน์        
ของประเทศชาติเป็นสำคัญโดยปฏิบัติงานเป็นไปตาม พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรฐานทั่วไปเกี่ยวกับวินัยและการรักษาวินัย และประกาศคุณธรรม จริยธรรม                      ของพนักงานและลูกจ้างของเทศบาล พระราชบัญญัติการอำนวยความสะดวกในการพิจารณาอนุญาตของทางราชการ  พ.ศ. 2558  หรือระเบียบ/ข้อบังคับอื่นใดที่บังคับใช้ต่อผู้ที่ละเว้นการปฏิบัติตาม        
  จึงประกาศให้ทราบโดยทั่วกัน




ประกาศ ณ  วันที่      เดือน   ธันวาคม      พ.ศ.2564
           ( นายนิรันดร์ เพชรแท้ )
          นายกเทศมนตรีตำบลยุโป
พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546


-  หมวด  5  การลดขั้นตอนการปฏิบัติงาน  มาตรา 29  ในการปฏิบัติงานที่เกี่ยวข้องกับการบริการประชาชนหรือการติดต่อประสานงานระหว่างส่วนราชการด้วยกัน  ให้ส่วนราชการแต่ละแห่งจัดทำแผนภูมิขั้นตอนและระยะเวลาการดำเนินการรวมทั้งรายละเอียดอื่นๆ ที่เกี่ยวข้องในแต่ละขั้นตอนเปิดเผยไว้  ณ  ที่ทำการของส่วนราชการและในระบบเครือข่ายสารสนเทศของส่วนราชการ  เพื่อให้ประชาชนหรือผู้ที่เกี่ยวข้องเข้าตรวจดูได้


-  หมวด  6  การปรับปรุงภารกิจของส่วนราชการ มาตรา 33  ให้ส่วนราชการจัดให้มีการทบทวนภารกิจของตนว่าภารกิจใดมีความจำเป็นหรือสมควรที่จะได้ดำเนินการต่อไปหรือไม่  โดยคำนึงถึงแผนการบริหารราชการแผ่นดิน  นโยบายของคณะรัฐมนตรี  กำลังเงินงบประมาณของประเทศ  ความคุ้มค่าของภารกิจและสถานการณ์อื่นประกอบกัน


-  หมวด  7  การอำนวยความสะดวกและการตอบสนองความต้องการของประชาชน  มาตรา 37  ในการปฏิบัติราชการที่เกี่ยวข้องกับการบริการประชาชนหรือติดต่อประสานงานในระหว่างส่วนราชการด้วยกัน  ให้ส่วนราชการกำหนดระยะเวลาแล้วเสร็จของงานแต่ละงานและประกาศให้ประชาชนและข้าราชการทราบเป็นการทั่วไป  ส่วนราชการใดมิได้กำหนดระยะเวลาแล้วเสร็จของงานใดและ ก.พ.ร. พิจารณาเห็นว่างานนั้น  มีลักษณะที่สามารถกำหนดระยะเวลาแล้วเสร็จได้  หรือส่วนราชการได้กำหนดระยะเวลาแล้วเสร็จไว้  แต่ ก.พ.ร. เห็นว่าเป็นระยะเวลาที่ล่าช้าเกินสมควร  ก.พ.ร. จะกำหนดเวลาแล้วเสร็จให้ส่วนราชการนั้นต้องปฏิบัติก็ได้  มาตรา 42  เพื่อให้การปฏิบัติราชการเป็นไปอย่างมีประสิทธิภาพและเกิดความสะดวกรวดเร็ว  ให้ส่วนราชการที่มีอำนาจออกกฎระเบียบ  ข้อบังคับหรือประกาศ  เพื่อใช้บังคับกับส่วนราชการอื่น  มีหน้าที่ตรวจสอบว่ากฎ  ระเบียบ  ข้อบังคับ  หรือประกาศนั้น  เป็นอุปสรรคหรือก่อให้เกิดความยุ่งยาก  ซ้ำซ้อน  หรือความล่าช้า  ต่อการปฏิบัติหน้าที่ของส่วนราชการอื่นหรือไม่  เพื่อดำเนินการปรับปรุงแก้ไขให้เหมาะสมโดยเร็วต่อไป  มาตรา 43  การปฏิบัติราชการในเรื่องใด ๆ โดยปกติให้ถือว่าเป็นเรื่องเปิดเผย  เว้นแต่กรณีมีความจำเป็นอย่างยิ่งเพื่อประโยชน์ในการรักษาความมั่นคงของประเทศ  ความมั่นคงทางเศรษฐกิจ  การรักษาความสงบเรียบร้อยของประชาชน  หรือการคุ้มครองสิทธิส่วนบุคคล  จึงให้กำหนดเป็นความลับได้เท่าที่จำเป็น

-  หมวด  8  การประเมินผลการปฏิบัติราชการ  มาตรา 45 นอกจากการจัดให้มีการประเมินผลตาม  มาตร 9 (3) แล้ว  ให้ส่วนราชการจัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ  คุณภาพการให้บริการ  ความพึงพอใจของประชาชนผู้รับบริการ  ความคุ้มค่าในภารกิจ  ทั้งนี้  ตามหลักเกณฑ์  วิธีการ  และระยะเวลาที่  ก.พ.ร. กำหนด  มาตรา 47  ในการประเมินผลการปฏิบัติงานของข้าราชการเพื่อประโยชน์ในการบริหารงานบุคคล  ให้ส่วนราชการประเมินโดยคำนึงถึงผลการปฏิบัติงานเฉพาะตัวของข้าราชการผู้นั้นในตำแหน่งที่ปฏิบัติ  ประโยชน์และผลสัมฤทธิ์ที่หน่วยงานที่ข้าราชการผู้นั้นสังกัดได้รับจากการปฏิบัติงานของข้าราชการผู้นั้น
ประมวลจริยธรรมของข้าราชการการเมืองท้องถิ่นฝ่ายบริหารองค์การบริหารส่วนตำบลโนนกาเล็น พ.ศ.  2558

 
ข้อ  5  ข้าราชการการเมืองท้องถิ่น  มีหน้าที่ดำเนินการให้เป็นไปตามกฎหมาย  เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริหารประชาชนตามหลักธรรมมาภิบาลโดยจะต้องยึดมั่นในมาตรฐานทางจริยธรรมอันเป็นค่านิยมหลัก  9  ประการ  ดังนี้


1)  ยึดมั่นในคุณธรรมและจริยธรรม


2)  การมีจิตสำนึกที่ดี  ซื่อสัตย์  และรับผิดชอบ


3)  การยึดถือประโยชน์ของประเทศชาติเหนือกว่าประโยชน์ส่วนตน  และไม่มีผลประโยชน์ทับซ้อน


4)  การยืนหยัดทำในสิ่งที่ถูกต้อง  เป็นธรรม  และถูกกฎหมาย


5)  การให้บริการแก่ประชาชนด้วยความรวดเร็ว  มีอัธยาศัย และไม่เลือกปฏิบัติ


6)  การให้ข้อมูลข่าวสารแก่ประชาชนอย่างครบถ้วน  ถูกต้อง  และไม่บิดเบือนข้อเท็จจริง


7)  การมุ่งผลสัมฤทธิ์ของงาน  รักษามาตรฐาน  มีคุณภาพ  โปร่งใส  และตรวจสอบได้


8)  การยึดมั่นในระบอบประชาธิปไตยอันมีพระมาหากษัตริย์ทรงเป็นประมุข


9)  การยึดมั่นในหลักจรรยาวิชาชีพขององค์การ
ประมวลจริยธรรมของข้าราชการการเมืองท้องถิ่นฝ่ายสภาท้องถิ่นองค์การบริหารส่วนตำบลโนนกาเล็น  พ.ศ.  2558


ข้อ  5  ข้าราชการการเมืองท้องถิ่นมีหน้าที่ดำเนินการให้เป็นไปตามกฎหมาย  เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริการแก่ประชาชนตาม   หลักธรรมาภิบาล  โดยจะต้องยึดมั่นในมาตรฐานทางจริยธรรมอันเป็นค่านิยมหลัก  9  ประการ  ดังนี้


1)  ยึดมั่นในคุณธรรมและจริยธรรม


2)  การมีจิตสำนึกที่ดี  ซื่อสัตย์  และรับผิดชอบ


3)  การยึดถือประโยชน์ของประเทศชาติเหนือกว่าประโยชน์ส่วนตน  และไม่มีผลประโยชน์
ทับซ้อน
-50-



4)  การยืนหยัดทำในสิ่งที่ถูกต้อง  เป็นธรรม  และถูกกฎหมาย


5)  การให้บริการแก่ประชาชนด้วยความรวดเร็ว  มีอัธยาศัย  และไม่เลือกปฏิบัติ


6)  การให้ข้อมูลข่าวสารแก่ประชาชนอย่างครบถ้วน  ถูกต้อง  และไม่บิดเบือนข้อเท็จจริง


7)  การมุ่งผลสัมฤทธิ์ของงาน  รักษามาตรฐาน  มีคุณภาพ  โปร่งใส  และตรวจสอบได้


8)  การยึดมั่นในระบอบประชาธิปไตยอันมีพระมหากษัตริย์ทรงเป็นประมุข


9)  การยึดมั่นในหลักจรรยาวิชาชีพขององค์กร
ประมวลจริยธรรมของข้าราชการ  องค์การบริหารส่วนตำบลโนนกาเล็น  พ.ศ.2558


ข้อ  3  ข้าราชการขององค์การบริหารส่วนตำบลโนนกาเล็นทุกคน  มีหน้าที่ดำเนินการให้เป็นไปตามกฎหมาย  เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริการแก่ประชาชนตามหลักธรรมาภิบาล  โดยจะต้องยึดมั่นในค่านิยมหลัก  10  ประการ  ดังนี้


1)  การยึดมั่นในระบอบประชาธิปไตยอันมีพระมหากษัตริย์ทรงเป็นประมุข


2)  ยึดมั่นในคุณธรรมและจริยธรรม


3)  การมีจิตสำนึกที่ดี  ซื่อสัตย์  และรับผิดชอบ


4)  การยึดถือประโยชน์ของประเทศชาติเหนือกว่าประโยชน์ส่วนตน  และไม่มีผลประโยชน์ทับซ้อน


5)  การยืนหยัดทำในสิ่งที่ถูกต้อง  เป็นธรรม  และถูกกฎหมาย


6)  การให้บริการแก่ประชาชนด้วยความรวดเร็ว  มีอัธยาศัย  และไม่เลือกปฏิบัติ


7)  การให้ข้อมูลข่าวสารแก่ประชาชนอย่างครบถ้วน  ถูกต้อง  และไม่บิดเบือนข้อเท็จจริง


8)  การมุ่งผลสัมฤทธิ์ของงาน  รักษามาตรฐาน  มีคุณภาพ  โปร่งใส  และตรวจสอบได้


9)  การยึดมั่นในหลักจรรยาวิชาชีพขององค์กร


10) การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดี  ร่วมกัน  พัฒนาชุมชนให้น่าอยู่คู่คุณธรรมและดูแลสภาพแวดล้อมให้สอดคล้องรัฐธรรมนูญฉบับปัจจุบัน
ข้อบังคับองค์การบริหารส่วนตำบลโนนกาเล็น   ว่าด้วยจรรยาข้าราชการองค์การบริหารส่วนตำบลโนนกาเล็น


องค์การบริหารส่วนตำบลโนนกาเล็น  ในฐานะเป็นองค์กรที่ใกล้ชิดกับประชาชนมากที่สุด  โดยมีหน้าที่ในการจัดทำแผนพัฒนาท้องถิ่น  การดำเนินการด้านการเงิน  การคลัง  งบประมาณ  การพัสดุ  การจัดเก็บรายได้การพัฒนาระบบข้อมูลสารสนเทศเพื่อการบริหารงาน  พัฒนาโครงสร้างพื้นฐานของชุมชนวางมาตรฐานการดำเนินงาน  จัดการบริการสาธารณะ  การศึกษาของท้องถิ่น  การบริหารงานบุคคลและพัฒนาบุคลากร  รวมทั้งส่งเสริมให้ประชาชนได้มีส่วนร่วมในการบริหารงานและตรวจสอบการดำเนินงานขององค์กรปกครองส่วนท้องถิ่นฉะนั้น  เพื่อเป็นการสร้างจิตสำนึกของข้าราชการให้สามารถปฏิบัติหน้าที่อย่างมีประสิทธิภาพ  ประสิทธิผล  มีความโปร่งใส  และเป็นธรรม  จึงสมควรให้มีข้อบังคับว่าด้วยจรรยาข้าราชการองค์การบริหารส่วนตำบลโนนกาเล็น  


องค์การบริหารส่วนตำบลโนนกาเล็น  จึงได้กำหนดข้อบังคับจรรยาข้าราชการองค์การบริหารส่วนตำบลโนนกาเล็น  เพื่อเป็นกรอบมาตรฐานในการประพฤติปฏิบัติตนของข้าราชการ  ลูกจ้าง  และพนักงานจ้าง  ให้มีความรับผิดชอบในการปฏิบัติหน้าที่ด้วยความเป็นธรรม  ธำรงไว้ซึ่งศักดิ์ศรีและเกียรติภูมิของข้าราชการ  อันจะทำให้ได้รับการยอมรับเชื่อถือและศรัทธาจากประชาชนทั่วไปไว้  ดังนี้
-51-


ข้อ  1  ความซื่อสัตย์  และรับผิดชอบ


1.1  ปฏิบัติหน้าที่ด้วยความซื่อสัตย์สุจริต


1.2  ใช้ทรัพยากรขององค์กรอย่างประหยัด  และโปร่งใส  เพื่อให้เกิดประโยชน์สูงสุดแก่ทางราชการ


1.3  ปฏิบัติหน้าที่อย่างเต็มกำลังความรู้  ความสามารถ  โดยคำนึงถึงประโยชน์ของทางราชการเป็นสำคัญ


1.4  รับผิดชอบต่อผลการกระทำของตนเอง  และมุ่งมั่น  แก้ไขเมื่อเกิดข้อผิดพลาด



ข้อ  2  การมีจิตสำนึกมุ่งบริการและให้คำปรึกษา


2.1  ให้บริการแก่ส่วนราชการองค์กรปกครองส่วนท้องถิ่น  และประชาชนอย่างเท่าเทียมกันด้วยความเต็มใจ


2.2  ให้คำปรึกษาแนะนำแก่องค์กรปกครองส่วนท้องถิ่นได้อย่างถูกต้อง  รวดเร็ว  และครบถ้วน

ข้อ  3  การมุ่งผลสัมฤทธิ์ของงาน



3.1  ปฏิบัติหน้าที่โดยมุ่งประสิทธิภาพ  ประสิทธิผลของงาน  เพื่อให้เกิดผลดีและเป็นประโยชน์ต่อส่วนรวม


3.2  ขยัน  อุทิศตน  และมุ่งมั่นในการปฏิบัติหน้าที่ให้สำเร็จตามเป้าหมาย


3.3  ปฏิบัติหน้าที่ด้วยความสามัคคี  มีน้ำใจ  เพื่อให้บรรลุภารกิจของหน่วยงาน


3.4  พัฒนาตนเองอย่างต่อเนื่อง

ข้อ  4  การปฏิบัติหน้าที่อย่างเป็นธรรม


4.1  ตัดสินใจบนหลักการ  ข้อเท็จจริง  เหตุผลเพื่อความยุติธรรม


4.2  ไม่มีอคติในการปฏิบัติหน้าที่

ข้อ  5  การดำรงชีวิตตามหลักเศรษฐกิจพอเพียง


5.1  วางแผนการดำรงชีวิตอย่างมีเป้าหมาย  พร้อมที่จะเผชิญต่อการเปลี่ยนแปลง


5.2  ใช้จ่ายอย่างคุ้มค่า  มีเหตุผล  และไม่ฟุ่มเฟือยเกินฐานะของตนเอง


5.3  ปฏิบัติตามหลักศาสนา  รู้จักพึ่งตนเองและลด ละ เลิกอบายมุข

ข้อ  6  การยึดมั่นและยืนหยัดในสิ่งที่ถูกต้อง


6.1  ยึดมั่นในผลประโยชน์ส่วนรวมเหนือผลประโยชน์ส่วนตน


6.2  กล้าหาญ  และยืนหยัดในสิ่งที่ถูกต้อง


6.3  ปฏิบัติตามหลักคุณธรรม  จริยธรรม  เพื่อเป็นแบบอย่างที่ดีแก่เพื่อนข้าราชการ

ข้อ  7  ความโปร่งใส  และสามารถตรวจสอบได้


7.1  เปิดเผยข้อมูลข่าวสารภายในขอบเขตของกฎหมาย


7.2  พร้อมรับการตรวจสอบ  และรับผิดชอบต่อผลของการตรวจสอบ
